**Република Србија**

**ОПШТИНА ГАЏИН ХАН**

**ОПШТИНСКА УПРАВА**

**Број: *356-798/15-IV***

**Датум: 31.12.2015. године**

***Гаџин Хан***

На основу члана 7. става 1. Закона о озакоњењу објеката („Службени гласник РС“, бр. 96/2015), Предлога програма незаконито изграђених објеката Службе за привреду и инспекцијске послове од 22.12.2015. године, члана 23. Одлуке о Општинској управи ( “Службени лист града Ниша” бр.83/2008, 5472009), начелник Општинске управе општине Гаџин Хан, донео је дана 31.12. 2015.године следећи,

**П Р О Г Р А М**

**ПОПИСА НЕЗАКОНИТО ИЗГРАЂЕНИХ ОБЈЕКАТА**

**НА ТЕРИТОРИЈИ ОПШТИНЕ ГАЏИН ХАН**

***I ОПШТЕ ОДРЕДБЕ***

**Члан 1.**

Овим Програмом прописује се поступак и начин пописа незаконито изграђених објеката на територији општине Хаџин Хан (у даљем тексту попис).

**Члан 2.**

Попис спроводе пописивачи, из решења пописне комисије, по зонама које су утврђене овим Програмом.

Комисију за попис именује Председник општине Гаџин Хан и иста је дужна да подноси извештаје грађевинском инспектору, свакодневно, за претходни дан пописа.

Грађевински инспектор је дужан да Начелнику општинске управе поднесе извештај о извршеном попису једном недељно и то понедељком за претходну недељу.

***II ЗОНЕ ПОПИСА***

Попис незаконито изграђених објеката извршити по следећим зонама:

**З О Н А I**

**Насељена места:** *МЗ Гаџин Хан, МЗ Тасковићи, МЗ Марина Кутина, МЗ Копривница, МЗ Јагличје, МЗ Чагровац.*

***МЗ Гаџин Хан*** обухвата подручје катастарске општине Гаџин Хан, има приближну површину 755,00 hа. Граничи се са месним заједницама Тасковићи, Копривница, Јагличје, Чегровац, Марина Кутина, Гркиња.

***МЗ Тасковићи*** обухвата подручје катастарске општине Тасковићи, има приближну површину 1.226,00 hа. Граничи се са месним заједницама Копривница, Гаџин Хан, Гркиња и територијом која припада Граду Ниш и општини Нишка Бања.

***МЗ Марина Кутина*** обухвата подручје катастарске општине Марина Кутина, има приближну површину 711,00 hа. Граничи се са месним заједницама Гаџин Хан, Чагровац, Краставче, Власе, Гркиња.

**МЗ Копривница** обухвата подручје катастарске општине Копривница, има приближну површину 961,00 hа. Граничи се са месним заједницама Тасковићи, Гаџин Хан, Јагличје и територијом Општине Нишка Бања.

**МЗ Јагличје** обухвата подручје катастарске општине Јагличје, има приближну површину 542,00 hа. Граничи се са месним заједницама Гаџин Хан, Копривница, Чагровац и територијом Општине Нишка Бања.

**МЗ Чагровац** обухвата подручје катастарске општине Чагровац, има приближну површину 835,00 hа . Граничи се са месним заједницама Марина Кутина, Гаџин Хан, Јагличје, Ћелије, Дуга Пољана, Краставче.

Попис објеката у овој зони ће се вршити у периоду **од 15.01. до 29.02.2016. године**.

Отклањање евентуалних недостатака насталих у току пописа, вршиће се у периоду од ***15.02. до 29.02.2016. године***.

**З О Н А II**

**Насељена места:** *МЗ Гркиња, МЗ Виландрица, МЗ Горњи Барбеш, МЗ Дукат, МЗ Топоница, МЗ Ново Село, МЗ Доњи Барбеш, МЗ Власе*.

***МЗ Гркиња*** обухвата подручје кататарске општине Гркиња, има приближну површину 1.366,00 hа. Граничи се са месним заједницама Тасковићи, Гаџин Хан, Марина Кутина, Виландрица, Власе и територијом коју припада граду Нишу.

***МЗ Виландрица*** обухвата подручје катастарске општине Виландрица, има приближну површину 607,00 hа. Граничи се са месним заједницама Гркиња, Власе, Доњи Барбеш, Горњи Барбеш и територијом која припада Граду Нишу.

***МЗ Горњи Барбеш*** обухвата подручје катастарске општине Горњи Барбеш, има приближну површину 1.572,00 hа. Граничи се са месним мзаједницама Виландрица, Доњи Барбеш, Топоница, Дукат и територијом која припада граду Нишу.

***МЗ Дукат*** обухвата подручје катастарске општине Дукат, има приближну површину 938, 00 hа. Граничи се са месним заједницама Горњи Барбеш, Топоница и територијом која припада општини Дољевац.

 ***МЗ Топоница*** обухвата подручје катастарске општине Топоница. Има приближну површину 873,00 hа. Граничи се са месним заједницама Дукат, Горњи Барбеш, Доњи Барбеш, Ново Село и територијом која припада општини Лесковац.

***МЗ Ново Село*** обухвата подручје катастарске општине Ново Село, има приближну површину 315,00 hа. Граничи се са месним заједноцама Топоница, Доњи Барбеш и територијом која припада општини Лесковац.

***МЗ Доњи Барбеш*** обухвата подручје катастарске општине Доњи Барбеш. Има приближну површину 615,00 hа. Граничи се са месним заједницама Ново Село, Топоница, Горњи Барбеш, Виландрица, Власе и територијом која припада општини Лесковац.

***МЗ Власе*** обухвата подручје катастарске општине Власе. Има приближну површину 1.371,00 hа. Граничи се са месним заједницама Доњи Барбеш, Виландрица, Гркиња, Марина Кутина Краставче и територијом која припада општини Лесковац.

Попис објеката у овој зони ће се вршити у периоду од **01.03. до 30.05.2016. године**.

Отклањање евентуалних недостатака насталих у току пописа, вршиће се у периоду од ***15.05. до 30.05.2016. године***.

**З О Н А III**

**Насељена места:** *МЗ Ћелије, МЗ Дуга Пољана, МЗ Краставче, МЗ Гаре, МЗ Миљковац, МЗ Горњи Душник, МЗ Доњи Душник, МЗ Калетинац, МЗ Сопотница, МЗ Овсињинац, МЗ Доње Драговље.*

**МЗ Ћелије** обухвата подручје катастарске општине Ћелије. Има приближну површину 660,00 hа. Граничи се са месним заједницама Чагровац, Дуга Пољана, Миљковац, Горњи Душник и територијом која припада општини Нишка Бања.

**МЗ Дуга Пољана** обухвата подручје катастарске општине Дуга Пољана. Има приближну површину 386,00 hа. Граничи се са месним заједницама Чагровац, Краставче, Миљковац, Ћелије.

**МЗ Краставче** обухвата подручје катастарске општине Краставче. Има приближну површину 1.251,00 hа. Граничи се са месним заједницама Власе, Марина Кутина, Чагровац, Дуга Пољана, Миљковац, Гаре и територијом која припада општини Лесковац.

**МЗ Гаре** обухвата подручје катастарске општине Гаре. Има приближну површину 1.046,00 hа. Граничи се са месним заједницама Краставче, Миљковац, Доњи Душник, Сопотница и територијом која припада општини Лесковац.

**МЗ Миљковац** обухвата подручје катастарске општине Миљковац. Има приближну површину 428,00 ха. Граничи се са месним заједницама Краставче, Дуга Пољана, Ћелије, Горњи Душник, Доњи Душник, Гаре.

**МЗ Горњи Душник** обухвата подручје катастарске општине Горњи Душник. Има приближну површину 978,00 hа. Граничи се са месним заједницама Ћелије, Миљковац, Доњи Душник, Сопотница и територијом која припада општини Бела Паланка.

**МЗ Доњи Душник** обухвата подручје катастарске општине Доњи Душник. Има приближну површину 539,00 hа. Граничи се са месним заједницама Гаре, Миљковац, Горњи Душник, Сопотница.

**МЗ Калетинац** обухвата подручје катастарске општине Калетинац. Има приближну површину 1.080,00 hа. Граничи се са месним заједницама Сопотница, Овсињинац, Шебет и територијом која припада општини Бела Паланка.

**МЗ Овсињинац** обухвата подручје катастарске општине Овсињинац. Има приближну површину 470,00 hа. Граничи се са месним заједницама Калетинац, Сопотница, Доње Драговље, Горње Драговље, Велики Вртоп, Шебет.

**МЗ Доње Драговље** обухвата подручје катастарске општине Доње Драговље. Има приближну површину 1.302,00 hа. Граничи се са месним заједницама Сопотница, Овсињинац, Горње Драговље и територијом која припада општини Лесковац.

Попис објеката у овој зони ће се вршити у периоду **од 01.05. до 31.07.2016. године**.

Отклањање евентуалних недостатака насталих у току пописа, вршиће се у периоду од ***15.07. до 31.07.2016. године***.

**З О Н А IV**

**Насељена места:** *МЗ Горње Драговље, МЗ Личје, МЗ Велики Вртоп, МЗ Мали Вртоп, МЗ Семче, МЗ Мали Крчимир, МЗ Велики Крчимир, МЗ Равна Дубрава*.

**МЗ Горње Драговље** обухвата подручје катастарске општине Горње Драговље. Има приближну површину 995,00 hа. Граничи се са месним заједницама Доње Драговље, Осињинац, Велики Вртоп, Личје и територијом која припада општини Лесковац.

**МЗ Личје** обухвата подручје катастарске општине Личје. Има приближну површину 1.426,00 hа. Граничи се са месним заједницама Горње Драговље, Велики Вртоп, Мали Вртоп, Семче, Велики Крчимир, Равна Дубрава и територијом која припада општини Лесковац.

**МЗ Велики Вртоп** обухвата подручје катастарске општине Велики Вртоп. Има приближну површину 1.269,00 hа. Граничи се са месним заједницама Шебет, Овсињинац, Горње Драговље, Личје, Мали Вртоп, Мали Крчимир и територијом која припада општини Бела Паланка.

**МЗ Мали Вртоп** обухвата подручје катастарске општине Мали Вртоп. Има приближну површину 287,00 hа. Граничи се са месним заједницама Велики Вртоп, Личје, Семче.

**МЗ Семче** обухвата подручје катастарске општине Семче. Има приближну површину 476,00 hа. Граничи се са месним заједницама Мали Вртоп, Личје, Велики Крчимир, Мали Крчимир.

**МЗ Мали Крчимир** обухвата подручје катастарске општине Мали Крчимир. Има приближну површину 997,00 hа. Граничи се са месним заједницама Велики Вртоп, Семче, Велики Крчимир.

**МЗ Велики Крчимир** обухвата подручје катастарске општине Велики Крчимир. Има приближну површину 3.174,00 hа. Граничи се са месним заједницама Мали Крчимир, Семче, Личје, Равна Дубрава и територијом општине Бабушница и општине Бела Паланка.

**МЗ Равна Дубрава** обухвата подручје катастарске општине Равна Дубрава. Има приближну површину 793,00 hа. Граничи се са месним заједницама Личје, Велики Крчимир и територијом која припада општини Власотинце и општини Бабушница.

Попис објеката у овој зони ће се вршити у периоду од **01.09. до 25.11.2016. године**.

Отклањање евентуалних недостатака насталих у току пописа, вршиће се у периоду од ***15.11. до 25.11.2016. године***.

**III ПОПИСНА КОМИСИЈА**

**Члан 3.**

Задатак пописне комисије је да:

* Изврши евидентирање незаконито изграђених објеката на обрасцу – појединачном пописном листу чију садржину прописује министар надлежан за послове грађевинарства;
* Да попише све објекте од тврдог материјала који се налазе на парцели;
* Прецизно утврде податке о власнику парцеле, власнику објекта, намени објекта, као и спратности објекта;
* Да присуствују инструктажи о попису објеката;
* За време пописа носе овлашћење које су дужни да покажу при уласку на парцелу;
* У случају да пописивачи буду спречени да уђу на парцелу, дужни су да без одлагања обавесте грађевинског инспектора о насталом проблему;
* Врши достављање записника грађевинском инспектору;
* Дневно подноси извештај о извршеном попису грађевинском инспектору.

**IV ДИНАМИКА ВРШЕЊА ПОПИСА**

**Члан 4.**

Динамика пописа нелегалних објеката по месецима 2016. године биће спроведена следећим редоследом:

 **1. јануар:** Гаџин Хан;

 **2. фебруар:** Тасковићи, Марина Кутина, Јагличје, Чагровац;

 **3. март:** Гркиња, Виландрица, Горњи Барбеш,;

 **4. април:** Дукт, Топоница;

 **5. мај:** Ново Село, Доњи Барбеш, Власе;

 **6. јун:** Ћелије, Дуга Пољана, Краставче, Гаре;

 **7. јули:** Миљковац, Горњи Душник, Доњи Душник;

 **8. август:** Калетинац, Овсињинац, Доње Драговље;

 **9. септембар:** Горње Драговље, Личје, Велики Вртоп;

**10. октобар:** Мали Вртоп, Семче, Мали Крчимир;

**11. новембар:** Велики Крчимир, Равна Дубрава.

**V ОБАВЕШТАВАЊЕ ЈАВНОСТИ**

**Члан 5.**

Грађевински инспектор је дужан да редовно обавештава јавност о активностима на спровођењу пописа незаконито изграђених објеката и то: време почетка пописа, време трајања пописа, зоне пописа и друго, истицањем обавештења на огласним таблама у месним заједницама и на другим јавним местима доступним грађанима.

**VI ДУЖНОСТ ГРАЂАНА**

**Члан 6.**

Грађанин је дужан да приликом вршења пописа:

* Пописивачу омогући прилаз објекту;
* Пописивачу стави на увид сву расположиву документацију која се односи на објекте који су изграђени на парцели (решење о наслеђу, уговор о купопродаји, уговор о доживотном издржавању, уговор о поклону, грађевинску дозволу, употребну дозволу, поседовни лист и друга акта која се односе на објекат и парцелу);
* Уколико не поседује документацију из предходног става, дужан је да под кривичном и материјалном одговорношћу да тачне и истините податке о власнику парцеле, власнику објекта и друге потребне податке;
* Омогући пописивачу идентификацију и физичко мерење објеката;

**VII ПРЕЛАЗНЕ И ЗАВРШНЕ ОДРЕДБЕ**

**Члан 7.**

Овај Програм ступа на снагу на дан доношења, а објавиће се на огласној табли Општинске управе и на интернет презентацији општине Гаџин Хан

**Надлежни грађевински инспектор:** *Биљана Савић, тел. 062-667-419.*

По објављивању сателитског снимка, детаљно ће се уредити начин и поступак пописивања објеката, у циљу ефикаснијег спровођења пописа и информисаности грађана.

ОПШТИНСКА УПРАВА ОПШТИНЕ ГАЏИН ХАН

број:356-798/15-IV

Гаџин Хан, 31.12.2015.године

 **Грађевински инспектор**

***Биљана Савић, дипл. инг. грађ.***

 **НАЧЕЛНИК ОПШТИНСКЕ УПРАВЕ**

 **Љиљана Петровић**